Suzan Kollins

Suzan Kollins (; d.10 avqust 1962, ABŞ, Konnektikut ş., Hartford) — Amerikalı televiziya senaristi və roman yazıçısıdır. "The New York Times" ın ən çox satılan "Yeraltı Salnamələr və Aclıq Oyunları" trilogiyasının müəllifi kimi tanınır. Onun ən tanınan əsəri "Aclıq Oyunları"dır. Bu kitab "Aclıq Oyunları" (2008), "Atəşi tutmaq" (2009) və "Rişxənd quşu" (2010) seriyalarından ibarətdir.

 Həyatı 
Suzan Kollins 10 avqust 1962-ci ildə Konnektikut ştatının Hartford şəhərində, 1932-ci il təvəllüdlü Ceyn Bredi Kollins və 1931-ci il təvəllüdlü leytenan Maykl Con Kolllinsin ailəsində anadan olmuşdu. Atası Vyetnam müharibəsində Hərbi Hava Qüvvələrində xidmət etmiş, bir sıra mükafatlara layiq görülmüş zabit olmuşdur.. Bir əssgərin qızı olduğu üçün ailəsi ilə birlikdə daim bir yerdən başqa yerə köçmək məcburiyyətində qaldı. Uşaqlığını Amerikanın şərqində keçirən Suzan Alabama universitetinin "Təsviri Sənət" fakültəsini oxuyaraq burada teatr sənəti üzrə mütəxəssisə çevrildi. Daha sonra 1985-ci ildə İndiana Universiteti teatr və ünsiyyət ixtisasları üzrə oxuyaraq məzun oldu.

 Ailəsi 
Suzan Konllins həyat yoldaşı və iki uşağı ilə Konnektikutda yaşayır. Dini Katolisizm cərəyanına mənsubdur.

 Kariyeri 
Kollinsin karyerası 1991-ci ildə uşaqlar üçün televiziya şousu yazmaqla başladı. Nickelodeonda içlərində "Klaraissa hər şeyi izah edir", "Şelbi çeşəsinin əsrarəngiz mişarları", "Balaca Ayı" və "Osvald" kimi cizgifilmlərinin də daxil olduğu bir çox televiziya şoularında çalışdı. Eyni zamanada "Kliffordun kukla günləri" şousunda da baş redaktor olaraq fəaliyyət göstərdi. "Santa Baby"nin milad bayramına özəl bölümü olan animasiyada köməkçi redaktor olaraq çalışdı və buna görə Amerika Yazıçılar Birliyinin mükafatına layiq görüldü. Daha sonra o uşaqlar üçün kitab yazmağa başladı.

İlk kitabı "Yeraltı səlnamələr" "The New York Times" jurnalının ən çox satılan kitablar siyahısına daxil oldu. 2003–2007 illəri arasında "Yeraltı Gündəliklər" Seriyası altında 5 kitab yazdı. Bu müddət ərzində o, Mayk Lester tərəfindən təsvir olunmuş "Çarli McButton gücünü itirəndə" kitabını da nəşr etdi. 2008-ci ildə Skolastik nəşriyyatı tərəfindən ilk kitabı olan "Aclıq oyunları" nəşr edildi. Kollins kitabı yazarkən qismən Antik Yunan əfsanəsi olan "Theseus and the Minotaur"dan təsirlənmişdi. Digər ilham mənbəyi isə ona aclıq, yoxsulluq və müharibənin təsirlərini anlamağa imkan verən atasının Hava Qüvvələrində çalışması idi. Kitabın ikinci seriyası olan "Atəşi tutmaq" 2009-cu ildə, üçüncü kitabı "Rişxənd quşu" isə 24 avqust 2010-cu ildə nəşr edilmişdir.14 ay ərzində kitabın birinci seriyası təkcə Şimali Amerikada 1.4 milyon nüsxə satıldı. "Aclıq Oyunları" ardıcıl 60 həftə ərzində New York Times-ın ən yaxşı siyahısında qalmağı bacardı.Lionsgate kino şirkəti kitabın dünya miqyasındakı nəşr hüququnu aldı. Nina Jacabson-a məxsus olan "Color Force" şirkəti tərəfindən satın alındı. Kollins filmin ssnearisini özü hazırlamışdı. Qeri Ros tərəfindən yönəldilən film Türkiyədə 23 mart 2012-ci ildə nümayiş olundu. Filmdəki əsas personajlardan biri olan Katniss EverdenWeinstein, Joshua L. "Jennifer Lawrence Gets Lead Role in 'The Hunger Games'" , TheWrap.com. March 16, 2011. Retrieved March 17, 2011. obrazını Cennifer Lourens ifa etmişdi. Coş Hateson Peta Melark xarakterini, Liam Hemsvort isə Qeyl Hotorn xarakterini canlandırmışdı.

2008-ci ildə nəşr olunan roman "Aclıq oyunları" və 2012-ci ildə nümayiş olunan film "Battle royale" romanına bərzərliyi ilə tənqid olunmuşdu. Kollins kitabı nəşr olunana qədər digər kitabdan xəbərsiz olduğunu söyləyib "Battle Royale" romanının yazıçısı Takami tərəfdarlarına təşəkkür edərək belə demişdi:

"Aclıq Oyunları"nın populyarlığı nəticəsində Kolllins Time jurnalı tərəfindən 2010-cu ilin nüfuzlu adamı seçildi. 2012-ci ilin mart ayında Amazon.com Kollinsin bütün zamanların ən çox satılan kitab müəllifi olduğunu elan etmişdir.

 Kitabları 
Yeraltı səlnamələr kitabı

 Gregor the Overlander;
 Gregor and the Prophecy of Bane;
 Gregor and the Curse of the Warmbloods;
 Gregor and the Marks of Secret;
 Gregor and the Code of Claw.

Aclıq oyunları kitabı

 "Aclıq Oyunları";
 "Atəşi tutmaq";
 "Rişxənd quşu"

Digər kitabları

 Yanğın sübutu: Şelbi meşəsi;
 Çarli McButton gücünü itirəndə;
 Cunqli ili

 Xarici keçidlər 
 Suzan Kollinsin rəsmi saytı
 Aclıq oyunlarının rəsmi saytı
 Suzanne Collins

 İstinadlar